\NormalFont\ShortTitle{Afisawa}

{\MT Afisawa



\par }\ChapOne{1}{\PP \VerseOne{1}Bulus, wanda Allah ya zaɓa don yă zama manzon Kiristi Yesu,

\par }{\BB \par }
{\PP Zuwa ga tsarkaka da suke a Afisa,\FTNT{*}{{\FR 1:1 }{\FT{Waɗansu rubuce-rubucen hannu na dā ba su da
}}{\FQ{a Afisa}}{\FT{.}}} da kuma suke amintattu\FTNT{†}{{\FR 1:1 }{\FT{Ko kuwa
}}{\FQA{masu bi waɗanda}}} cikin Kiristi Yesu.


\par }{\BB \par }
{\PP \VS{2}Alheri da salama daga Allah Ubanmu da Ubangiji Yesu Kiristi, su kasance tare da ku.


\par }{\BB \par }
{\SH Albarkun ruhaniya a cikin Kiristi
\par }
{\PP \VS{3}Yabo ya tabbata ga Allah Uban Ubangijinmu Yesu Kiristi, wanda ya kawo mana kowace albarka ta ruhaniya daga sama.

\VS{4}Gama ya zaɓe mu a cikin Kiristi tun dā can, kafin ma a halicci duniya don mu zama masu tsarki da kuma marasa aibi a gabansa.

\VS{5}A cikin ƙauna, ya\FTNT{‡}{{\FR 1:5 }{\FT{Ko kuwa
}}{\FQA{gani cikin ƙauna.
}}{\FV{5
}}{\FQ{Ya}}} ƙaddara mu zama ’ya’yansa na riƙo ta wurin Kiristi Yesu, bisa ga nufinsa na alheri.

\VS{6}Ya yi haka don mu yabi Allah saboda alherin da ya yi mana saboda mu na ƙaunataccen Ɗansa ne.

\VS{7}A cikinsa muka sami fansa ta wurin jininsa, wato, yafewar zunubanmu. Kiristi ya yi wannan saboda yawan alherin Allah

\VS{8}wanda ya ba mu babu iyaka tare da dukan hikima da fahimta.

\VS{9}Allah ya yi abin da ya nufa, ya kuma sanar mana shirin asirin da ya riga ya shirya yă cika ta wurin Kiristi.

\VS{10}Nufinsa ke nan, idan lokaci ya cika, yă harhaɗa dukan abubuwa a ƙarƙashin ikon Kiristi, wato, dukan abubuwan da suke sama da abubuwan da suke ƙasa.


\par }{\PP \VS{11}A cikinsa ne kuma aka zaɓe mu mu sami gādo daga Allah,\FTNT{§}{{\FR 1:11 }{\FT{Ko kuwa
}}{\FQA{mun zama abin gādon Allah}}} an kuwa ƙaddara mu ga haka bisa ga nufin wannan da yake zartar da dukan abubuwa yadda ya yi nufi yă yi.

\VS{12}Manufar Allah ita ce cewa mu da muka fara sa bege a cikin Kiristi, mu yi zaman yabon ɗaukakar Allah.

\VS{13}An kuma haɗa ku a cikin Kiristi lokacin da kuka ji saƙon nan na gaskiya, wanda yake labari mai daɗi na cetonku. Da kuka ba da gaskiya, sai aka yi muku alamar shaida a cikinsa da Ruhu Mai Tsarki.

\VS{14}Ruhu Mai Tsarkin nan shi ne tabbacin da Allah ya yi na cewa zai ba mu kome da ya yi alkawari, har ya sa muka sani nan gaba Allah zai ceci waɗanda suke nasa. Wannan kuwa domin yabon ɗaukakarsa ne.


\par }{\SH Godiya da addu’a
\par }
{\PP \VS{15}Saboda haka, tun lokacin da na ji labarin bangaskiyarku cikin Ubangiji Yesu da kuma ƙaunar da kuke yi wa dukan mutanen Allah,

\VS{16}ban fasa yin godiya saboda ku ba, ina tuna da ku cikin addu’o’ina.

\VS{17}Ina ta roƙo cewa Allah na Ubangijinmu Yesu Kiristi, Uba Maɗaukaki, yă ba ku Ruhun hikima da na ganewa, domin ku san shi da kyau.

\VS{18}Ina kuma addu’a cewa zuciyarku tă waye don ku gane ko mene ne sa zuciyan nan da ya kira ku a kansa, ku kuma san darajar dukiyan nan wadda take ta mutanen Allah, wato, albarkunsa.

\VS{19}Ina addu’a ku san girman ikon Allah wanda ya wuce misali, wanda yake namu. Ikon da yake aiki a cikinmu, ɗaya ne da ikon nan

\VS{20}da ya tā da Kiristi daga matattu, ya kuma sa ya zauna a hannun damansa a cikin mulkin samaniya.

\VS{21}Yanzu yana mulki a kan dukan masu sarauta, da masu iko, da masu ƙarfi, da kuma masu mulki. Yana mulkin kome a wannan duniya, zai kuma yi mulkin duniya mai zuwa.

\VS{22}Allah ya sa kome a ƙarƙashin ikonsa, ya kuma ba shi iko a kan kome don amfanin ikkilisiya.

\VS{23}Kuma ikkilisiya ce jikinsa; ta kuma cika da Kiristi, wanda ya cika kome ta kowace hanya.




\par }\Chap{2}{\SH An raya ku a cikin Kiristi
\par }
{\PP \VerseOne{1}Ku kam, a dā ku matattu ne saboda laifofinku da kuma zunubanku.

\VS{2}Kun yi rayuwa kamar yadda sauran mutanen duniya suke yi, cike da zunubi, kuna biyayya ga sarki masu ikon sarari sama, wato, ruhun nan da yanzu yake aiki a cikin masu ƙin biyayya ga Allah.

\VS{3}Dukanmu a dā mun yi irin rayuwan nan a cikinsu, muna bin kwaɗayi da sha’awace-sha’awacen jikunanmu da tunaninmu. Kamar sauran mutane, mun cancanci fushin Allah.

\VS{4}Amma saboda yawan ƙaunar da yake mana, Allah, wanda yake mai yawan jinƙai,

\VS{5}ya ba mu rai sa’ad da ya tashe Kiristi daga matattu. Ta wurin alherin Allah ne aka cece ku.

\VS{6}Allah ya tashe mu tare da Kiristi, ya kuma ba mu wurin zama tare da shi a cikin mulkin samaniya.

\VS{7}Allah ya yi haka domin a tsararraki masu zuwa yă nuna yalwar alherinsa da ya wuce misali, an bayyana alheransa da ya yi mana ta wurin Kiristi Yesu.

\VS{8}Allah ya cece ku ta wurin alheri sa’ad da kuka ba da gaskiya. Wannan kuwa ba yinku ba ne, kyauta ce daga Allah.

\VS{9}Ba kuwa saboda aikin lada ba, don kada wani yă ɗaga kai.

\VS{10}Ai, mu aikinsa ne, an sāke halittarmu a cikin Kiristi Yesu musamman domin mu yi kyawawan ayyuka, waɗanda Allah ya tanadar mana tun da fari, mu yi.


\par }{\SH An sulhunta Yahudawa da al’ummai su zama ɗaya ta wurin Kiristi
\par }
{\PP \VS{11}Saboda haka, ku tuna dā ku Al’ummai ne bisa ga haihuwa, waɗanda kuma ake kira masu “kaciya” sukan kira ku “marasa kaciya” (ga shi kuwa, kaciyar nan ta jiki ce, wadda ake yi da hannu).

\VS{12}Ku kuma tuna a lokacin ba ku san Kiristi ba. A ware kuke daga mutanen Isra’ila, ba ku kuma da dangantaka da alkawaran da Allah ya yi da su. Kun yi zama a duniyan nan babu bege kuma babu Allah.

\VS{13}Amma yanzu a cikin Kiristi Yesu, ku da dā kuke can da nesa an kawo ku kusa ta wurin jinin Kiristi.


\par }{\PP \VS{14}Gama shi kansa shi ne salamarmu, shi ne ya kawo ƙungiyoyi biyu suka zama ɗaya, ya kuma rushe katangan nan ta ƙiyayya wadda ta raba mu.

\VS{15}Kiristi ya ba da jikinsa don yă kawar da doka da dukan umarnanta da kuma ƙa’idodinta. Ya yi haka domin yă halicci sabuwar zuriya daga zuriyoyin nan biyu. Ta haka kuma ya kawo salama tsakaninsu.

\VS{16}A kan gicciye, Kiristi ya kawar da ƙiyayyar da take tsakaninmu da juna. Ya kuma kawo sulhu tsakaninmu da Allah.

\VS{17}Ya zo ya yi muku wa’azin salama; ku da kuke nesa da shi, ya kuma yi wa waɗanda suke kusa.

\VS{18}Gama ta wurinsa dukanmu za mu iya zuwa gun Uba ta wurin Ruhu guda.


\par }{\PP \VS{19}Don haka, yanzu ku ba baƙi ba ne, ku kuma ba bare ba ne. Ku ’yan ƙasa ne tare da mutanen Allah, iyalin gidan Allah kuma.

\VS{20}Ku gini ne wanda manzanni da annabawa suke tushensa, Kiristi kuma shi ne dutse mafi muhimmanci na ginin.

\VS{21}Ta wurinsa ne dukan ginin yake a haɗe, shi ne kuma yake sa ginin yă yi girma, yă zama haikali mai tsarki domin Ubangiji.

\VS{22}Ku ma sashe ne na wannan ginin da Kiristi ya yi inda Allah yake zaune ta wurin Ruhunsa.




\par }\Chap{3}{\SH Kyakkyawan shirin Allah domin al’ummai
\par }
{\PP \VerseOne{1}Saboda haka, ni Bulus, na zama ɗan kurkuku na Kiristi Yesu saboda ku Al’ummai.


\par }{\PP \VS{2}Na tabbata kun ji labarin hidimar alheri na musamman da Allah ya ba ni dominku.

\VS{3}Wannan wasiƙa za tă faɗa muku kaɗan game da yadda Allah ya bayyana mini shirinsa na asiri.

\VS{4}A yayinda kuke karanta wannan, za ku gane abin da na sani game da wannan shirin Kiristi.

\VS{5}Ba a sanar da wannan asiri wa wani a sauran zamanai ba, amma a yanzu an bayyana shi ta wurin Ruhu Mai Tsarki ga manzanninsa da annabawansa.

\VS{6}Asirin nan kuwa shi ne cewa ta wurin bishara, Al’ummai sun zama waɗanda za su yi gādo tare da Isra’ila, sun zama gaɓoɓin jiki ɗaya, abokan tarayya kuma ga alkawaran nan a cikin Kiristi Yesu.


\par }{\PP \VS{7}Na zama bawan wannan bishara ta wurin baiwar alherin Allah da aka yi mini ta wurin ikonsa da yake aiki a cikina.

\VS{8}Ko da yake ni ba kome ba ne a cikin dukan mutanen Ubangiji, aka ba ni wannan baiwa mai daraja don in faɗa wa Al’ummai cewa saboda Kiristi akwai albarkun da suka wuce gaban misali.

\VS{9}An zaɓe ni in bayyana wa dukan mutane shirin asirin nan wanda Allah, mahaliccin kome, ya ɓoye shekara da shekaru.

\VS{10}Nufinsa shi ne, yanzu, ta wurin ikkilisiya, a sanar da hikima iri dabam-dabam na Allah ga masu mulki, da masu iko a samaniya.

\VS{11}Wannan shi ne madawwamin shirinsa, kuma an aikata shi ta wurin Kiristi Yesu Ubangijinmu.

\VS{12}A cikinsa, kuma ta wurin bangaskiya a cikinsa ne muke da ƙarfin halin zuwa kusa da Allah gabagadi.

\VS{13}Don haka, ina roƙonku kada ku fid da zuciya saboda abin da ake yi mini a nan. Ai, saboda ku ne nake shan wahalolin nan, wannan kuwa ɗaukakarku ce.


\par }{\SH Addu’a saboda Afisawa
\par }
{\PP \VS{14}Saboda wannan ne nake a durƙushe a gaban Uba,

\VS{15}wanda ya ba wa kowane iyali a sama da ƙasa suna.

\VS{16}Ina addu’a cewa daga yalwar ɗaukakarsa zai ƙarfafa ku da iko daga ciki ta wurin Ruhunsa.

\VS{17}Ina addu’a domin Kiristi yă zauna a cikin zukatanku ta wurin bangaskiya. Ina kuma addu’a saboda ku da kuka kahu sosai cikin ƙauna,

\VS{18}don ku sami iko, tare da dukan tsarkaka, ku fahimci fāɗi, tsawo, da kuma zurfin ƙaunar Kiristi take.

\VS{19}Ku kuma san wannan ƙauna wadda ta fi gaban sani, domin a cika ku da dukan cikar Allah.


\par }{\PP \VS{20}Bari ɗaukaka ta tabbata a gare shi shi wanda yake da ikon yin aiki a cikinmu, yana kuma aikata abubuwa fiye da dukan abin da muke roƙo, ko muke tunani.

\VS{21}Bari ɗaukaka ta tabbata a gare shi a cikin ikkilisiya da kuma a cikin Kiristi Yesu, har yă zuwa dukan zamanai, har abada abadin! Amin.




\par }\Chap{4}{\SH Tarayya a cikin jikin Kiristi
\par }
{\PP \VerseOne{1}A matsayina na ɗan kurkuku saboda Ubangiji, ina roƙonku ku yi rayuwar da ta dace da kiran da aka yi muku.

\VS{2}Kullum ku kasance masu sauƙinkai da kuma hankali; ku zama masu haƙuri, kuna jimrewa da juna cikin ƙauna.

\VS{3}Ku yi ƙoƙari sosai ku kiyaye zaman ɗayan nan da Ruhu ya ba ku, ku yi haka ta wurin zaman lafiya da juna.

\VS{4}Dukanku jiki ɗaya ne, kuna kuma da Ruhu guda. An ba ku bege guda sa’ad da aka kira ku.

\VS{5}Ubangiji ɗaya, bangaskiya ɗaya, baftisma kuma ɗaya,

\VS{6}Allah ɗaya Uban duka, wanda yake a bisa duka, ta wurin duka, a cikin duka kuma.


\par }{\PP \VS{7}Amma ga kowannenmu an ba da alheri bisa ga yadda Kiristi ya rarraba.

\VS{8}Shi ya sa aka\FTNT{*}{{\FR 4:8 }{\FT{Ko kuwa
}}{\FQA{Allah}}} ce,

\par }{\Q “Sa’ad da ya hau sama,

\par }{\QB ya bi da kamammu kamar tawagarsa

\par }{\QB ya kuma ba da baye-baye ga mutane.”\FTNT{†}{{\FR 4:8 }{\FT{}}{\XT{Zab 68.18}}}


\par }{\MM \VS{9}(Me ake nufin da “ya hau,” in ba cewa dā ya sauka can ƙarƙashin ƙasa ba?

\VS{10}Shi wannan da ya sauka ɗin, shi ne kuma ya hau zuwa can sama, kai, gaba da sammai, don mulkinsa yă cika duniya gaba ɗaya.)

\VS{11}Saboda haka Kiristi kansa ya ba wa waɗansu baiwa su zama manzanni, waɗansu su zama annabawa, waɗansu su zama masu wa’azi, waɗansu kuma su zama fastoci, da kuma malamai.

\VS{12}Ya yi haka don yă shirya mutanensa saboda ayyukan hidima, don a gina jikin Kiristi.

\VS{13}Wannan zai ci gaba har sai mun zama ɗaya a cikin bangaskiya da kuma ta wurin fahimtarmu na Ɗan Allah. Sa’an nan za mu zama balagaggu, kamar yadda Kiristi yake, mu kuma zama gaba ɗaya cikakku kamar sa.


\par }{\PP \VS{14}An yi wannan kuwa don kada mu koma zama kamar yara, muna ta canja zukatanmu game da abin da muka gaskata don kawai wani ya faɗa mana wani abu dabam, ko domin wani ya yi wayo ya ruɗe mu, ya sa ƙarya ta zama kamar gaskiya.

\VS{15}Ya kamata kullum ƙauna tă sa mu faɗa gaskiya. Ta haka za mu yi girma a kowace hanya, mu kuma zama kamar Kiristi, wanda yake kan

\VS{16}dukan jiki. Shi ne ya haɗe jiki duka, ya kuma sa dukan gaɓoɓin jiki suna aiki daidai, yayinda kowace gaɓa take aikinta cikin ƙauna.


\par }{\SH Yin rayuwa kamar ’ya’yan haske
\par }
{\PP \VS{17}To, ina dai faɗa muku, ina kuma nace faɗa muku a cikin Ubangiji, cewa kada ku ci gaba da yin rayuwa kamar yadda Al’ummai suke yi, masu banzan tunani.

\VS{18}Suna a cikin duhu a fahimtarsu, kuma a rabe suke daga ran Allah saboda jahilcin da yake cikinsu ta dalilin taurarewar zukatansu.

\VS{19}Ba sa damu da wani abu ko mai kyau ko marar kyau. Rayukansu sun cika da kowace irin ƙazanta da haɗama.


\par }{\PP \VS{20}Amma ba abin da aka koya muku ke nan ba sa’ad da kuka zo ga sanin Kiristi.

\VS{21}Da yake kun ji duka game da shi, kuka kuma koyi gaskiyar da take cikin Yesu,

\VS{22}sai ku tuɓe tsohon mutumin nan naku da kuma rayuwarku ta dā, wadda take lalacewa saboda sha’awace-sha’awacen da suke ruɗe ku.

\VS{23}A maimakon haka, bari Ruhu yă sabunta tunaninku da kuma halayenku.

\VS{24}Ku sanya sabon halin nan da aka halitta bisa ga kamannin Allah, halin nan kuwa, yă bayyana cikin adalci, da zaman tsarki.


\par }{\PP \VS{25}Saboda haka dole kowannenku yă bar yin ƙarya, yă kuma riƙa faɗa wa maƙwabcinsa gaskiya, gama dukanmu gaɓoɓi jiki ɗaya ne.

\VS{26}“Cikin fushinku kada ku yi zunubi.”\FTNT{‡}{{\FR 4:26 }{\FT{}}{\XT{Zab 4.4}}} Kada ku bar rana ta fāɗi kuna fushi,

\VS{27}kada kuma ku ba wa Iblis dama.

\VS{28}Duk wanda yake sata, sai yă daina sata, dole kuma yă yi aiki, yă yi wani abu mai amfani da hannuwansa, don yă sami abin da zai iya raba da masu bukata.


\par }{\PP \VS{29}Kada wata ƙazamar magana ta fita daga bakunanku, sai dai abin da yake da amfani don gina waɗansu bisa ga bukatunsu. Ta haka maganarku za tă zama da amfani ga masu jinta.

\VS{30}Kada kuma ku ɓata wa Ruhu Mai Tsarki na Allah rai, wanda da shi aka hatimce ku da shi don ranar fansa.

\VS{31}Ku rabu da kowane irin ɗacin rai, haushi da hasala, faɗa da ɓata suna, ku rabu da kowace irin ƙeta.

\VS{32}Ku yi alheri, ku kuma ji tausayin juna, kuna gafarta wa juna, kamar yadda a cikin Kiristi, Allah ya gafarta muku.




\Chap{5}\VerseOne{1}Ku zama masu koyi da Allah, kamar ƙaunatattun ’ya’ya,

\VS{2}ku kuma yi rayuwar ƙauna, kamar yadda Kiristi ya ƙaunace mu, har ya ba da kansa dominmu a matsayin sadaka mai ƙanshi da kuma hadaya ga Allah.


\par }{\PP \VS{3}Kada a ma ambaci fasikanci, da kowane irin aikin lalata, ko kwaɗayi a tsakaninku, domin bai dace da mutane masu tsarki na Allah ba.

\VS{4}Haka ma bai kamata a sami datti, ƙazamar magana, ko zancen banza a cikinku ba, domin ba su dace ba, a maimakon haka sai ku yi ta yin godiya.

\VS{5}Ku dai tabbata, ba wani mai fasikanci, ko mai aikin lalata, ko mai kwaɗayin (wanda shi da mai bautar gumaka ɗaya ne), da yake da gādo a mulkin Kiristi da na Allah.

\VS{6}Kada wani yă ruɗe ku da kalmomin wofi, gama saboda waɗannan abubuwa ne fushin Allah yake zuwa a kan marasa biyayya.

\VS{7}Saboda haka kada ku haɗa kai da su.


\par }{\PP \VS{8}Gama a dā zukatanku sun cika da duhu, amma yanzu ku haske ne a cikin Ubangiji. Ku yi rayuwa kamar ’ya’yan haske

\VS{9}(domin amfanin haske ya ƙunshi nagarta, adalci, da kuma gaskiya)

\VS{10}ku nemi abin da zai gamshi Ubangiji.

\VS{11}Ku yi nesa da ayyukan duhun da mutane suke yi, a maimakon haka, ku tona su.

\VS{12}Gama abin kunya ne a ma faɗi abubuwan da marasa biyayya suke yi a ɓoye.

\VS{13}Duk abin da aka kawo a gaban haske ana iya ganinsa, kuma duk abin da aka haskaka yakan zama haske.

\VS{14}Shi ya sa aka ce,

\par }{\Q “Ka farka, ya kai mai barci,

\par }{\QB ka tashi daga matattu,

\par }{\QB Kiristi kuwa zai haskaka ka.”


\par }{\PP \VS{15}Sai ku yi hankali sosai da yadda kuke rayuwa, kada ku zama kamar marasa hikima, sai dai kamar masu hikima.

\VS{16}Ku kuma yi matuƙar amfani da kowane zarafi, don kwanakin nan mugaye ne.

\VS{17}Saboda haka kada ku zama wawaye, sai dai ku fahimci ko mene ne nufin Ubangiji.

\VS{18}Kada ku bugu da ruwan inabi, wanda yake kai ga lalaci. A maimako haka, ku cika da Ruhu.

\VS{19}Ku yi zance da juna cikin zabura, da waƙoƙi, da kuma waƙoƙin ruhaniya. Ku rera, ku kuma yi kiɗe-kiɗe a zuciyarku ga Ubangiji.

\VS{20}Kullum ku dinga yin amfani da sunan Ubangijinmu Yesu Kiristi, kuna gode wa Allah Uba a kome.


\par }{\SH Mata da maza
\par }
{\PP \VS{21}Ku yi biyayya da juna saboda bangirmar da kuke nuna wa Kiristi.


\par }{\PP \VS{22}Matan aure, ku yi biyayya ga mazanku, kamar ga Ubangiji ne kuke yi.

\VS{23}Gama miji shi ne kan mace, yadda Kiristi yake kai da kuma Mai Ceton ikkilisiya, wadda take jikinsa.

\VS{24}To, kamar yadda ikkilisiya take biyayya ga Kiristi, haka ma ya kamata mata su yi biyayya ga mazansu cikin kome.


\par }{\PP \VS{25}Maza, ku ƙaunaci matanku, kamar yadda Kiristi ya ƙaunaci ikkilisiya, ya kuma ba da kansa dominta.

\VS{26}Ya mai da ikkilisiya ta zama mai tsarki ta wurin ikon maganarsa, ya kuma tsabtacce ta ta wurin wanke ta da ruwa.

\VS{27}Kiristi ya yi haka don yă miƙa wa kansa ikkilisiya mai ɗaukaka da kuma mai tsarki, marar aibi, marar tabo, da kuma marar lahani.

\VS{28}Don haka, dole maza su ƙaunaci matansu kamar yadda suke ƙaunar jikunansu. Wanda yake ƙaunar matarsa, yana ƙaunar kansa ne.

\VS{29}Gama ba wanda ya taɓa ƙin jikinsa, sai dai yă ciyar da shi, yă kuma kula da shi, kamar yadda Kiristi yake yi wa ikkilisiya,

\VS{30}gama mu gaɓoɓin jikinsa ne.

\VS{31}“Saboda haka mutum yakan bar mahaifinsa da mahaifiyarsa, yă manne wa matarsa, su biyun su zama jiki ɗaya.”\FTNT{*}{{\FR 5:31 }{\FT{}}{\XT{Far 2.24}}}

\VS{32}Wannan babban asiri ne, amma na ɗauke shi a matsayin kwatanci ne na Kiristi da ikkilisiya.

\VS{33}Duk da haka, dole kowannenku yă ƙaunaci matarsa kamar yadda yake ƙaunar kansa, kuma dole matar tă yi biyayya ga mijinta.




\par }\Chap{6}{\SH ’Ya’ya da iyaye
\par }
{\PP \VerseOne{1}Ku ’ya’ya, ku yi biyayya ga iyayenku, gama ku na Ubangiji, abin da ya dace ku yi ke nan.

\VS{2}Doka ta farko wadda aka haɗa da alkawari ita ce, “Ka girmama mahaifinka da mahaifiyarka,

\VS{3}don ka zauna lafiya, ka kuma yi tsawon rai a duniya.”\FTNT{*}{{\FR 6:3 }{\FT{}}{\XT{M Sh 5.16}}}


\par }{\PP \VS{4}Ku kuma iyaye, kada ku tsokane ’ya’yanku. Ku yi musu reno mai kyau. Ku koyar da su, ku kuma gargaɗe su game da Ubangiji.


\par }{\SH Bayi da iyayengiji
\par }
{\PP \VS{5}Ku bayi, ku yi biyayya ga iyayengijinku na duniya. Ku nuna musu halin bangirma, kuna kuma yin musu biyayya cikin dukan abu, da zuciya ɗaya kamar ga Kiristi kuke yi.

\VS{6}Ku yi aiki sosai, ba don kawai ku gamshe su sa’ad da suke kallonku ba. Da yake ku bayin Kiristi ne, ku aikata nufin Allah da dukan zuciyarku.

\VS{7}Ku yi aikinku da kyakkyawar niyya, sai ka ce ga Ubangiji kuke yi, ba mutane ba.

\VS{8}Gama kun san cewa Ubangiji zai ba da lada ga kowa gwargwadon kowane aiki nagarin da ya yi, ko shi bawa ne, ko ’yantacce.


\par }{\PP \VS{9}Ku kuma masu bayi, dole ku bi da bayinku da kyau. Ku daina ba su tsoro. Ku tuna, ku da su, Maigida ɗaya kuke da shi a sama, kuma ba ya nuna bambanci.


\par }{\SH Kayan yaƙi na Allah
\par }
{\PP \VS{10}A ƙarshe, bari ƙarfin ikon Ubangiji yă ba ku ƙarfi.

\VS{11}Ku yafa dukan kayan yaƙin da Allah yake bayarwa, don ku iya kāre kanku daga dabarun Shaiɗan.

\VS{12}Gama ba da mutane da suke nama da jini ne muke yaƙi ba. Muna yaƙi ne da ikoki, da hukumomi, da masu mulkin duhu, da kuma a ikokin da suke cikin a sararin sama.

\VS{13}Saboda haka sai ku yafa dukan kayan yaƙi na Allah, domin sa’ad da ranar mugun nan ta zo, ku iya yin tsayin daka, bayan kuma kuka gama kome, ku dāge.

\VS{14}Saboda haka fa ku dāge, ku sa gaskiya tă zama ɗamararku, adalci yă zama sulkenku,

\VS{15}shirin kai bisharar salama yă zama kamar takalmi a ƙafafunku.

\VS{16}Ban da waɗannan kuma, ku ɗauki garkuwar bangaskiya, wadda za ku iya kashe dukan kibiyoyin wutar Mugun nan da ita.

\VS{17}Ku kuma ɗauki hular kwano na ceto, da takobin Ruhu, wato, Maganar Allah.


\par }{\PP \VS{18}A koyaushe ku kasance kuna addu’a da roƙo ta wurin ikon Ruhu ba fasawa. A kan wannan manufa ku zauna a faɗake da matuƙar naci, kuna yin wa dukan mutanen Ubangiji addu’a.

\VS{19}Ku kuma yi addu’a domina, don duk sa’ad da na buɗe bakina, in sami kalmomi babu tsoro, don in sanar da asirin bishara,

\VS{20}wadda nake jakadanta cikin sarƙoƙi. Ku yi addu’a don in iya yin shelarta babu tsoro, yadda ya kamata in yi.


\par }{\BB \par }
{\SH Gaisuwar ƙarshe
\par }
{\PP \VS{21}Tikikus, ƙaunataccen ɗan’uwa da kuma amintaccen bawa cikin Ubangiji, zai faɗa muku kome, domin ku ma ku san yadda nake, da kuma abin da nake yi.

\VS{22}Na aike shi gare ku musamman don wannan, domin ku san yadda muke, yă kuma ƙarfafa ku.


\par }{\BB \par }
{\PP \VS{23}’Yan’uwa, salama tare da ƙauna da kuma bangaskiya daga Allah Uba da Ubangiji Yesu Kiristi su kasance tare da ku.


\par }{\BB \par }
{\PP \VS{24}Alheri yă tabbata ga dukan masu ƙaunar Ubangiji Yesu Kiristi da ƙauna marar ƙarewa.

\par }