\NormalFont\ShortTitle{Filibbiyawa}

{\MT Filibbiyawa



\par }\ChapOne{1}{\PP \VerseOne{1}Bulus da Timoti, bayin Kiristi Yesu,

\par }{\BB \par }
{\PP Zuwa ga dukan tsarkaka cikin Kiristi Yesu a Filibbi, tare da masu kula da Ikkilisiya\FTNT{*}{{\FR 1:1 }{\FT{A al’adance
}}{\FQA{su bishob}}} da kuma masu hidima.


\par }{\BB \par }
{\PP \VS{2}Alheri da salama daga Allah Ubanmu da kuma Ubangiji Yesu Kiristi, su kasance tare ku.


\par }{\BB \par }
{\SH Godiya da addu’a
\par }
{\PP \VS{3}Ina gode wa Allahna a kowane lokacin da na tuna da ku.

\VS{4}A cikin dukan addu’o’ina dominku duka, nakan yi addu’a da farin ciki kullum

\VS{5}saboda tarayyarku a cikin bishara daga ranar farko har yă zuwa yanzu,

\VS{6}da tabbacin cewa wanda ya fara kyakkyawan aikin nan a cikinku, zai kai shi ga kammalawa har yă zuwa ranar Kiristi Yesu.


\par }{\PP \VS{7}Daidai ne in yi wannan tunani game da dukanku, da yake kuna a zuciyata; domin ko ina daure cikin sarƙoƙi ko ina kāre bishara ina kuma tabbatar da ita, dukanku kuna tarayya cikin alherin Allah tare da ni.

\VS{8}Allah shi ne shaidata, ya san yadda nake ƙaunarku duka da ƙaunar Kiristi Yesu.


\par }{\PP \VS{9}Addu’ata ita ce ƙaunarku tă yi ta cin gaba da ƙaruwa cikin sani da kuma zurfin ganewa,

\VS{10}don ku iya rarrabe abin da yake mafi kyau, ku kuma zama da tsarki, marasa aibi har yă zuwa ranar Kiristi,

\VS{11}cikakku da sakamakon aikin adalci da yake zuwa ta wurin Yesu Kiristi, zuwa ga ɗaukakar Allah da kuma yabonsa.


\par }{\SH Sarƙoƙin Bulus sun sa ci gaban bishara
\par }
{\PP \VS{12}To, ina so ku sani ’yan’uwa, cewa abin da ya faru da ni ya sa cin gaban bishara.

\VS{13}Ta haka, ya zama sananne ga dukan masu gadin fada\FTNT{†}{{\FR 1:13 }{\FT{Ko kuwa
}}{\FQA{dukan fada}}} da kuma ga kowa cewa an daure ni da sarƙoƙi saboda Kiristi.

\VS{14}Saboda sarƙoƙina, yawancin ’yan’uwa cikin Ubangiji sun sami ƙarfafawa su yi maganar Allah gabagadi da kuma babu tsoro.


\par }{\PP \VS{15}Gaskiya ce cewa waɗansu suna yin wa’azin Kiristi saboda kishi da neman faɗa, amma waɗansu da nufi mai kyau suke yi.

\VS{16}Na biye suna yin haka cikin ƙauna, da sanin cewa an sa ni a nan ne domin kāriyar bishara.

\VS{17}Na farin dai suna wa’azin Kiristi da sonkai ne, ba da zuciya ɗaya ba, a sonsu, su wahalar da ni a cikin sarƙoƙi.\FTNT{‡}{{\FR 1:17 }{\FT{Waɗansu rubuce-rubucen hannun da ba su daɗe ba suna da aya 17 kafin aya 16.}}}

\VS{18}Me kuma? Ta ko yaya dai, ko da gangan, ko da gaske, ana shelar Kiristi. Domin wannan kuwa ina farin ciki.

\par }{\PP I, zan kuwa ci gaba da farin ciki,

\VS{19}gama na san cewa ta wurin addu’o’inku da kuma taimako daga Ruhun Yesu Kiristi, abin da ya same ni zai zama sanadin kuɓutata.

\VS{20}Ina saurara da marmari da kuma bege cewa ba zan taɓa shan kunya ba, sai dai zan sami issashen ƙarfin hali yanzu kamar kullum, za a ɗaukaka Kiristi a jikina, ko ta wurin rayuwa ko kuma ta wurin mutuwa.

\VS{21}Gama a gare ni, rai Kiristi ne, mutuwa kuma riba ce.

\VS{22}In zan ci gaba da rayuwa a cikin jiki, wannan zai zama aiki mai amfani a gare ni. Duk da haka me zan zaɓa? Ban sani ba!

\VS{23}Na rasa wanda zan zaɓa cikin biyun nan. Ina sha’awa in yi ƙaura in zauna tare da Kiristi, wannan kuwa ya fi kyau nesa ba kusa ba;

\VS{24}amma ya fi muku muhimmanci in rayu cikin jiki.

\VS{25}Na tabbata haka ne, na kuwa san zan wanzu in zauna tare da ku duka, domin ku ci gaba, bangaskiyarku tana sa ku farin ciki,

\VS{26}domin ta wurin kasancewata tare da ku, farin cikinku cikin Kiristi Yesu zai cika sosai ta dalilina.


\par }{\SH Rayuwar da ta dace da bishara
\par }
{\PP \VS{27}Kome ya faru, ku yi zaman da ya cancanci bisharar Kiristi. Ta haka, ko na zo na gan ku, ko ban zo ba, in ji labari cewa kun tsaya da ƙarfi a cikin ruhu ɗaya, kuna fama kamar mutum ɗaya saboda bangaskiyar bishara

\VS{28}ba tare da kun ji tsoron waɗanda suke gāba da ku ta kowace hanya ba. Wannan alama ce a gare su cewa za a hallaka su, amma a gare ku za a cece ku, wannan tabbacin kuwa daga wurin Allah ne.

\VS{29}Gama an ba ku zarafi a madadin Kiristi cewa ba gaskatawa da shi kaɗai ba kuka yi ba, har ma ku sha wahala dominsa,

\VS{30}da yake kuna shan faman da kuka gan na sha, kuna kuma jin cewa har yanzu ina sha.




\par }\Chap{2}{\SH Koyi tawali’un Kiristi
\par }
{\PP \VerseOne{1}In kuna da wata ƙarfafawa daga tarayya da Kiristi, in da wata ta’aziyya daga ƙaunarsa, in da wani zumunci da Ruhu, in da juyayi da tausayi,

\VS{2}to, sai ku sa farin cikina yă zama cikakke ta wurin kasance da hali ɗaya, kuna ƙauna ɗaya, kuna zama ɗaya cikin ruhu da kuma manufa.

\VS{3}Kada ku yi kome da sonkai ko girman kai, sai dai cikin tawali’u, ku ɗauki waɗansu sun fi ku.

\VS{4}Bai kamata kowannenku yă kula da sha’anin kansa kawai ba, sai dai yă kula da sha’anin waɗansu ma.


\par }{\PP \VS{5}A cikin dangantakarku da juna, ya kamata halayenku su zama kamar na Kiristi Yesu.


\par }{\Q \VS{6}Wanda, ko da yake cikin ainihin surar Allah yake,

\par }{\QB bai mai da daidaitakansa nan da Allah wani abin riƙewa kam-kam ba,


\par }{\Q \VS{7}amma ya mai da kansa ba kome ba,

\par }{\QB yana ɗaukan ainihin surar bawa,

\par }{\QB aka yi shi cikin siffar mutum.


\par }{\Q \VS{8}Aka kuma same shi a kamannin mutum,

\par }{\QB ya ƙasƙantar da kansa

\par }{\QB ya kuma zama mai biyayya wadda ta kai shi har mutuwa,

\par }{\QC mutuwar ma ta gicciye!


\par }{\BB \par }
{\Q \VS{9}Saboda haka Allah ya ɗaukaka shi zuwa mafificin wuri

\par }{\QB ya kuma ba shi sunan da ya fi dukan sunaye,


\par }{\Q \VS{10}don a sunan Yesu kowace gwiwa za tă durƙusa,

\par }{\QB a sama da a ƙasa da kuma a ƙarƙashin ƙasa,


\par }{\Q \VS{11}kowane harshe kuma yă furta cewa Yesu Kiristi Ubangiji ne,

\par }{\QB don ɗaukakar Allah Uba.


\par }{\SH Haskaka kamar taurari
\par }
{\PP \VS{12}Saboda haka, ya abokaina ƙaunatattu, kamar yadda kullum kuke biyayya ba kawai sa’ad da ina nan ba, amma yanzu da ba na nan tare da ku, ku ci gaba da yin ayyukan cetonku da tsoro da kuma rawan jiki,

\VS{13}gama Allah ne yake aiki a cikinku, don ku nufa ku kuma aikata bisa ga nufinsa mai kyau.


\par }{\PP \VS{14}Ku yi kome ba tare da gunaguni ko gardama ba,

\VS{15}don ku zama marasa abin zargi, sahihai ’ya’yan Allah, waɗanda ba su da laifi, a zamanin mutane karkatattu, kangararru, waɗanda kuke haskakawa a cikinsu kamar fitilu a duniya

\VS{16}kuna kuwa cin gaba da riƙe maganar rai domin in yi taƙama a ranar Kiristi cewa ban yi gudu ko fama a banza ba.

\VS{17}Amma ko da ana tsiyaye jinina kamar hadaya ta sha a kan hadaya da kuma hidimar da take fitowa daga bangaskiyarku, ina murna ina kuma farin ciki da ku duka.

\VS{18}Haka ma ya kamata ku yi murna ku kuma yi farin ciki tare da ni.


\par }{\SH Timoti da Afaforiditus
\par }
{\PP \VS{19}Ina sa rai a cikin Ubangiji Yesu cewa zan aika da Timoti zuwa gare ku ba da daɗewa ba, don ni ma in ji daɗi sa’ad da na ji labarinku.

\VS{20}Ba ni da wani kamar sa, wanda yake da ainihin sha’awa a zaman lafiyarku.

\VS{21}Gama kowa yana lura da al’amuran kansa ne kawai, ba na Kiristi Yesu ba.

\VS{22}Amma, ai, kun san darajar Timoti yadda muka yi bautar bishara tare, kamar ɗa da mahaifinsa.

\VS{23}Saboda haka, ina sa rai, in aike shi da zarar na ga yadda abubuwa suke a nan.

\VS{24}Ni kuma ina da tabbaci a cikin Ubangiji cewa zan zo ba da daɗewa ba.


\par }{\PP \VS{25}Amma ina gani ya dace in aika da Afaforiditus, ɗan’uwana, abokin aikina da kuma abokin famana, wanda kuma yake ɗan saƙonku, wanda kuka aika domin yă biya mini bukatuna.

\VS{26}Gama yana marmarin ganinku duka ya kuma damu domin kun ji cewa ya yi rashin lafiya.

\VS{27}Ba shakka ya yi rashin lafiya, har ya kusa mutuwa. Amma Allah ya nuna masa jinƙai, ba shi kaɗai ba amma har da ni ma, don yă rage mini baƙin ciki kan baƙin ciki.

\VS{28}Saboda haka na yi niyya ƙwarai in aike shi wurinku, don sa’ad da kuka sāke ganinsa za ku yi murna, ni kuma in rage damuwa.

\VS{29}Ku marabce shi cikin Ubangiji da farin ciki mai yawa, ku kuma girmama mutane irinsa,

\VS{30}domin ya kusa yă mutu saboda aikin Kiristi, ya yi kasai da ransa don yă cikasa taimakon da ba ku iya yi mini ba.




\par }\Chap{3}{\SH Ban da dogara a jiki
\par }
{\PP \VerseOne{1}A ƙarshe, ’yan’uwana, ku yi farin ciki a cikin Ubangiji! Ba abin damuwa ba ne a gare ni in sāke rubuta muku irin waɗannan abubuwa, domin lafiyarku ne.

\VS{2}Ku yi hankali da waɗancan karnuka, waɗancan mutane masu aikata mugunta, waɗancan masu yankan jiki.

\VS{3}Gama mu ne masu kaciya, mu da muke yi sujada ta wurin Ruhun Allah, mu da muke taƙama a cikin Kiristi Yesu, mu da ba mu dogara da ayyukan da ake gani ba,

\VS{4}ko da yake ni kaina ina da dalilan dogara da haka.

\par }{\PP In kuwa akwai wani wanda yake tsammani yana da dalilan dogara ga jiki, ni fa na fi shi,

\VS{5}an yi mini kaciya a rana ta takwas, asalina Isra’ila ne, na kabilar Benyamin, mutumin Ibraniyawa ɗan Ibraniyawa; bisa ga doka kuwa ni Bafarisiye ne;

\VS{6}wajen himma kuwa, ni mai tsananta wa ikkilisiya ne, wajen aikin adalci bisa ga hanyar doka, ni marar laifi ne.


\par }{\PP \VS{7}Amma abin da dā ya zama mini riba yanzu, na ɗauka hasara ce saboda Kiristi.

\VS{8}Me kuma ya fi, na ɗauki dukan abubuwa hasara ne in aka kwatanta da mafificiyar girman sanin Kiristi Yesu Ubangijina, wanda saboda shi ne na yi hasarar kome. Na mai da su kayan wofi, domin in sami Kiristi

\VS{9}a kuma same ni a cikinsa, ba da wani adalcin kaina wanda yake zuwa daga bin doka ba, sai dai adalcin da yake samuwa ta wurin bangaskiya a cikin Kiristi, adalcin da yake fitowa daga Allah da kuma yake zuwa ta wurin bangaskiya.

\VS{10}Ina so in san Kiristi da ikon tashinsa daga matattu da kuma zumuncin tarayya cikin shan wahalarsa, in kuma zama kamar sa a cikin mutuwarsa,

\VS{11}yadda kuma ko ta yaya, in kai ga tashin nan daga matattu.


\par }{\PP \VS{12}Ba cewa na riga na sami dukan wannan ba ne, ko kuma an riga an mai da ni cikakke ba, sai dai ina nacewa don in kai ga samun abin da Kiristi Yesu ya riƙe ni saboda shi.

\VS{13}’Yan’uwa, ban ɗauki kaina a kan cewa na riga na sami abin ba. Sai dai abu guda nake yi. Ina mantawa da abin da yake baya, ina kuma nacewa zuwa ga samun abin da yake gaba,

\VS{14}ina nacewa gaba zuwa ga manufar, don in sami ladar da Allah ya yi mini na kiran nan zuwa sama a cikin Kiristi Yesu.


\par }{\SH Nacewa zuwa ga manufar
\par }
{\PP \VS{15}Dukanmu da muka balaga ya kamata mu yi wannan irin ganin abubuwa. In kuwa saboda wani dalili tunaninku ya yi dabam, Allah zai bayyana muku wannan ma.

\VS{16}Sai dai a duk inda muka kai, mu ci gaba da haka.


\par }{\PP \VS{17}Ku haɗa kai da waɗansu cikin bin gurbina, ku kuma lura da waɗanda suke rayuwa bisa ga ƙa’idar da muka ba ku.

\VS{18}Gama kamar yadda na sha gaya muku yanzu kuma ina sāke gaya muku har ma da hawaye, waɗansu da yawa suna rayuwa kamar abokan gāban gicciyen Kiristi.

\VS{19}Ƙaddararsu hallaka ce, allahnsu cikinsu ne, rashin kunyarsu shi ne abin fahariyarsu. Hankalinsu yana kan kayan duniya.

\VS{20}Amma mu ’yan mulkin sama ne. Muna kuma jira zuwan Mai Ceto daga can, Ubangiji Yesu Kiristi,

\VS{21}shi ne mai ikon kawo dukan abubuwa ƙarƙashin mulkinsa. Ta wurin ikon nan nasa zai sāke jikin nan namu na ƙasƙanci, yă mai da shi kamar jikin nan nasa na ɗaukaka.




\par }\Chap{4}{\PP \VerseOne{1}Saboda haka ’yan’uwana, ku da nake ƙauna, nake kuma marmarin ganinku, ku da kuke farin cikina da kuma rawanina, ku dāge ga Ubangiji, ya ku ƙaunatattuna!


\par }{\PP \VS{2}Ina roƙon Yuwodiya ina kuma roƙon Sintike, su yi zaman lafiya da juna saboda su na Ubangiji ne.

\VS{3}I, ina kuma roƙonka, abokin famata, ka taimaki matan nan waɗanda suka yi fama aikin bishara tare da ni, haka ma Kilemen da kuma sauran abokan aikina, waɗanda sunayensu suna cikin littafin rai.


\par }{\SH Gargaɗi
\par }
{\PP \VS{4}Ku yi farin ciki a cikin Ubangiji kullum. Ina sāke gaya muku ku yi farin ciki!

\VS{5}Bari kowa yă kasance da sauƙinkai. Ubangiji ya yi kusan zuwa.

\VS{6}Kada ku damu game da kome sai dai a cikin abu duka, ku gabatar da roƙe-roƙenku ga Allah ta wurin addu’a da roƙo, tare da godiya.

\VS{7}Salamar Allah, wadda ta wuce dukan fahimta, za tă tsai da zukatanku da tunaninku cikin Kiristi Yesu.


\par }{\PP \VS{8}A ƙarshe, ’yan’uwa, duk abin da yake na gaskiya, duk abin da yake na girmamawa, duk abin da yake daidai, duk abin da yake da tsarki, duk abin da yake kyakkyawa, duk abin da yake na sha’awa, in ma wani abu mafifici ne, ko ya cancanci yabo, ku yi tunani a kan irin abubuwan nan.

\VS{9}Duk abin da kuka koya ko kuka karɓa ko kuka ji daga wurina, ko kuka gani a cikina, ku yi aiki da shi. Allah na salama kuma zai kasance tare da ku.


\par }{\SH Godiya saboda kyautansu
\par }
{\PP \VS{10}Na yi farin ciki sosai ga Ubangiji don yanzu kun sāke nuna kun kula da ni. Ko da yake dā ma kun kula da ni sai dai ba ku sami dama ku nuna mini ba.

\VS{11}Ba na faɗin haka domin ina cikin bukata, gama na koya yadda zan gamsu a cikin kowane hali.

\VS{12}Na san mene ne zaman rashi, na kuma san mene ne zaman samu. Zan iya zama cikin kowane hali, ko cikin ƙoshi ko cikin yunwa, ko cikin yalwa ko kuma cikin fatara.

\VS{13}Ina iya yin kome ta wurin wannan wanda yake ba ni ƙarfi.


\par }{\PP \VS{14}Duk da haka kun kyauta da kuka yi tarayya da ni cikin wahalolina.

\VS{15}Ban da haka, kamar yadda ku Filibbiyawa kuka sani, a farkon kwanakin da kuka ji bishara, sa’ad da na tashi daga Makidoniya, babu wata ikkilisiyar da tă yi tarayya da ni a fannin bayarwa da karɓa, sai ku kaɗai;

\VS{16}gama ko sa’ad da nake a Tessalonika ma, kun aiko mini da taimako sau da sau sa’ad da nake cikin bukata.

\VS{17}Ba cewa ina neman kyauta ba ne, sai dai ina neman abin da za a ƙara a kan ribarku.

\VS{18}An biya ni duka, biyan da ya wuce misali. Bukatata ta biya, da yake na karɓi kyautarku da kuka aiko ta hannun Afaforiditus. Baiwa mai ƙanshi, hadaya abar karɓa, mai faranta wa Allah rai.

\VS{19}Allahna kuma zai biya dukan bukatunku bisa ga ɗaukakar wadatarsa cikin Kiristi Yesu.


\par }{\PP \VS{20}Ɗaukaka ta tabbata ga Allahnmu da Ubanmu har abada abadin. Amin.


\par }{\BB \par }
{\SH Gaisuwa ta ƙarshe
\par }
{\PP \VS{21}Ku gai da dukan tsarkaka cikin Kiristi Yesu.

\par }{\PP ’Yan’uwan da suke tare da ni suna gaishe ku.


\par }{\PP \VS{22}Dukan tsarkaka suna gaishe ku, musamman waɗanda suke na gidan Kaisar.


\par }{\BB \par }
{\PP \VS{23}Alherin Ubangiji Yesu Kiristi yă kasance da ruhunku. Amin.\FTNT{*}{{\FR 4:23 }{\FT{Waɗansu rubuce-rubucen hannu na dā ba su da
}}{\FQ{Amin.}}}

\par }