\NormalFont\ShortTitle{2 Yohanna}

{\MT 2 Yohanna



\par }\OneChap {\PP \VerseOne{1}Dattijon nan,

\par }{\BB \par }
{\PP Zuwa ga uwargida zaɓaɓɓiya da kuma ’ya’yanta, waɗanda nake ƙauna ƙwarai da gaske kuma ba ni kaɗai ba, amma har da dukan waɗanda suka san gaskiya.

\VS{2}Muna ƙaunarku saboda gaskiyan nan, wadda take cikinmu za tă kuma kasance tare da mu har abada.


\par }{\BB \par }
{\PP \VS{3}Alheri, jinƙai da kuma salama daga Allah Uba da kuma Yesu Kiristi, Ɗan Uba, su kasance tare da mu cikin gaskiya da ƙauna.


\par }{\BB \par }
{\BB \par }
{\PP \VS{4}Na yi farin ciki ƙwarai, da na sami waɗansu ’ya’yanki suna tafiya cikin gaskiya, kamar yadda Uba ya umarce mu.

\VS{5}Yanzu kuma, uwargida ƙaunatacciya, ba sabon umarni nake rubuta miki ba sai dai wanda muke da shi tun farko. Ina roƙo cewa mu ƙaunaci juna.

\VS{6}Ƙauna, ita ce mu yi biyayya ga umarnansa. Kamar yadda kuka ji tun da fari, umarninsa shi ne ku yi zaman ƙauna.


\par }{\PP \VS{7}Masu ruɗi da yawa, waɗanda ba su yarda da zuwan Yesu Kiristi cikin jiki ba, sun riga sun fito a duniya. Duk irin mutumin nan mai ruɗi ne kuma magabcin Kiristi.

\VS{8}Ku lura don kada ku yi hasarar aikin da kuka yi, sai dai ku sami cikakken lada.

\VS{9}Duk mutumin da bai tsaya a kan koyarwar Kiristi ba, amma ya yi ƙari a kanta, mutumin nan ba shi da Allah. Amma wanda ya tsaya a kan koyarwar Kiristi, yana da Uban da kuma Ɗan.

\VS{10}Duk wanda ya zo wurinku bai kuma kawo koyarwan nan ba, kada ku karɓe shi a gidanku ko ku marabce shi.

\VS{11}Duk wanda ya karɓe shi yana tarayya da mugun aikinsa ke nan.


\par }{\BB \par }
{\BB \par }
{\PP \VS{12}Ina da abubuwa da dama da zan rubuta muku, sai dai ba na so in yi amfani da takarda da inki in rubuta. A maimako, ina fata in ziyarce ku in kuma yi magana da ku fuska da fuska, domin farin cikinmu yă zama cikakke.


\par }{\BB \par }
{\PP \VS{13}’Ya’yan ’yar’uwarki wadda Allah ya keɓe, suna gaishe ku.

\par }